
Parlamentul  României

Camera  Deputaţilor

Comisia pentru industrii si servicii








              Bucureşti, 23.10.2006








                 Nr.23/183/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, cu modificările şi completările ulterioare, transmisă, pentru dezbatere în procedură de urgenţă, cu adresa nr.P.l.x 664 din 13 septembrie 2006 şi înregistrată la Comisia pentru industrii şi servicii sub nr.23/183 din 14 septembrie 2006.



În raport de obiectul şi conţinutul său, propunerea legislativă face parte din categoria legilor ordinare.


În conformitate cu prevederile art.75 alin.(3) din Constituţia României, Camera Deputaţilor este Cameră decizională.




PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

                                                                     Bucureşti, 23.10.2006




                                                            Nr.23/183/2006
RAPORT

asupra propunerii legislative pentru modificarea şi completarea 

Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, cu modificările şi completările ulterioare


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, în fond, în procedură de urgenţă, cu propunerea legislativă pentru modificarea şi completarea Ordonanţei de urgenţă a Guvernului nr.174/2002 privind instituirea măsurilor speciale pentru reabilitarea termică a unor clădiri de locuit multietajate, cu modificările şi completările ulterioare, iniţiată de domnul deputat Iulian Iancu, domnul deputat Ioan Bivolaru, domnul deputat Ioan Munteanu, doamna deputat Aurelia Vasile şi domnul senator Ioan Chelaru, transmisă cu adresa nr.P.l.x 664 din 13 septembrie 2006 şi înregistrată la comisie sub nr.23/183 din 14 septembrie 2006.



Senatul a respins propunerea legislativă în şedinţa din 7 septembrie 2006.



Comisia juridică, de disciplină şi imunităţi a avizat negativ propunerea legislativă, cu avizul nr. 31/1064 din 2 octombrie 2006, iar Comisia pentru administraţie publică, amenajarea teritoriului şi echilibru ecologic, cu avizul nr.26/1130 din 19 septembrie 2006, a avizat favorabil.



Consiliul Legislativ, cu avizul nr.517 din 10 aprilie 2006, a avizat favorabil această iniţiativă legislativă, formulând observaţii şi propuneri.



Guvernul, prin punctul său de vedere nr.1445 din 15 mai 2006, nu susţine prezenta propunere legislativă.



Propunerea legislativă reglementează sursa de finanţare pentru executarea lucrărilor de reabilitare, pentru a diminua efortul financiar al familiilor, care au venit net mediu pe membru de familie de până la nivelul salariului de bază minim pe ţară, garantat în plată.


Propunerea legislativă prevede constituirea unui fond de solidaritate numit „Fond special pentru reabilitarea termică a unor clădiri de locuit” prin introducerea unei taxe de eficienţă energetică aplicată asupra profitului net al furnizorilor de energie electrică, al producătorilor de gaze naturale, societăţilor care execută lucrări de reabilitare termică şi societăţilor care le furnizează materiale şi instalaţii pentru aceste lucrări.

Membrii Comisiei pentru industrii şi servicii au examinat propunerea legislativă în şedinţa din 18 octombrie 2006 şi au hotărât, cu majoritate de voturi, respingerea acestei propuneri legislative.
                    La lucrările comisiei au participat, din partea Ministerului Transporturilor, Construcţiilor şi Turismului, domnul Ioan Andreica – secretar de stat şi doamna Ortansa Munteanu - director. 



La lucrările comisiei au fost prezenţi 19 deputaţi din totalul de 22 membri ai comisiei.


În raport de obiectul şi conţinutul său, propunerea legislativă face parte din categoria legilor ordinare.

                     În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                    PREŞEDINTE,                                            SECRETAR,    

                      Iulian Iancu                                              Aurelia Vasile

Consilier,

Silvia Vlăsceanu

